Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionnelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/001 EL/Nutriart) /* COM/2014/0376 final - 2014/ () */





BEGRUNDELSE BAGGRUND FOR FORSLAGET 1. De regler, der gælder for finansielle bidrag fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020), og om ophævelse af forordning (EF) nr. 1927/2006 ("EGF-forordningen")[1]. 2. De græske myndigheder har indsendt ansøgning EGF/2014/001 EL/Nutriart om økonomisk EGF-støtte som følge af afskedigelser i Nutriart S.A. og hos 25 leverandører og producenter i efterfølgende produktionsled: AR.ZIGAS & SIA og 24 selvstændige, hvis virksomhed ophørte, og som var afhængige af hovedvirksomheden i Grækenland. 3. Efter en gennemgang af ansøgningen konkluderer Kommissionen i overensstemmelse med de gældende bestemmelser i EGF-forordningen, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning: || EGF/2014/001 EL/Nutriart Medlemsstat: || Grækenland Berørte region (på NUTS 2-niveau): || Κεντρική Μακεδονία (Centralmakedonien) (EL 12) Aττική (Attica) (EL 30) Dato for indgivelse af ansøgningen: || 5. februar 2014 Dato for kvittering for modtagelse af ansøgningen: || 14. februar 2014 Dato for anmodning om yderligere oplysninger: || 19. februar 2014 Frist for indsendelse af yderligere oplysninger: || 2. april 2014 Frist for afslutningen af vurderingen: || 25. juni 2014 Interventionskriterium: || Artikel 4, stk. 1, litra a), i EGF-forordningen Hovedvirksomhed: || Nutriart S.A. Økonomiske aktivitetssektor(er) (NACE rev. 2, hovedgruppe): || Hovedgruppe 10 ("Fremstilling af fødevarer")[2] Antal dattervirksomheder, leverandører og producenter i efterfølgende produktionsled: || 25 Referenceperiode (fire måneder): || 16. juli 2013 – 16. november 2013 Antal afskedigelser eller ophør af selvstændiges aktivitet i referenceperioden (a): || 505 Antal afskedigelser eller ophør af selvstændiges aktivitet i referenceperioden (b): || 3 Samlede afskedigelser (a + b): || 508 Samlet antal personer, der er tiltænkt støtte: || 508 Antal unge, der er tiltænkt støtte, og som ikke er i beskæftigelse eller under uddannelse: || 505 Udgifter til de individualiserede tilbud (EUR) || 9 950 000 EGF-implementeringsomkostninger[3] (EUR) || 210 000 EGF-implementeringsomkostninger i procent || 2,07 Samlet budget (EUR) || 10 160 000 EGF-støtte (60 %) i EUR || 6 096 000 VURDERING AF ANSØGNINGEN Procedure 4. De græske myndigheder indsendte ansøgning EGF/2014/001 EL/Nutriart den 5. februar 2014, dvs. inden for en periode på 12 uger fra den dato, hvor interventionskriterierne, der er omhandlet i punkt 6 til 8 nedenfor, var opfyldt. Kommissionen bekræftede modtagelsen af ansøgningen inden for en periode på to uger efter datoen for ansøgningens indgivelse, dvs. den 14. februar 2014. Den 19. februar 2014 anmodede Kommissionen de græske myndigheder om yderligere oplysninger. De græske myndigheder fremlagde sådanne yderligere oplysninger inden for en periode på seks uger efter anmodningens fremsættelse. Den frist på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at yde tilskud, udløber den 25. juni 2014. Ansøgningens støtteberettigelse Virksomheder og berørte støttemodtagere 5. Ansøgningen vedrører 508 arbejdstagere, som var blevet afskediget af Nutriart S.A. ("hovedvirksomheden") og 25 leverandører og producenter i efterfølgende produktionsled: AR.ZIGAS & SIA og 24 selvstændige, hvis aktivitet ophørte, og som var afhængige af hovedvirksomheden. Hovedvirksomheden var aktiv i den økonomiske sektor, som er klassificeret under NACE rev. 2[4] hovedgruppe 10 "Fremstilling af fødevarer". De pågældende virksomheder er beliggende i NUTS[5] 2-regionerne, Centralmakedonien (EL12) og Attika (EL30). Virksomheder og antal afskedigelser Nutriart S.A. || 481 3 AR.ZIGAS & SIA Antal virksomheder i alt: 2 || Antal afskedigelser i alt: || 484 Antal selvstændige, hvis aktivitet er ophørt: || 24 I alt (arbejdstagere og selvstændige): || 508 Interventionskriterier 6. De græske myndigheder indsendte ansøgningen med henvisning til interventions­kriteriet i artikel 4, stk. 1, litra a), i EGF-forordningen, som forudsætter mindst 500 afskedigelser af arbejdstagere eller ophør af selvstændiges aktivitet i løbet af en fire måneders referenceperiode i en virksomhed i en medlemsstat, inklusive arbejdstagere, der er blevet afskediget, og selvstændige, hvis aktivitet er ophørt, hos leverandører eller hos producenter i efterfølgende produktionsled. 7. Referenceperioden på fire måneder løber fra den 16. juli 2013 til den 16. november 2013. 8. Ansøgningen vedrører: – 478 arbejdstagere, som er blevet afskediget[6] i hovedvirksomheden i referenceperioden på fire måneder – 3 arbejdstagere, som blev afskediget hos en leverandør til hovedvirksomheden i referenceperioden på fire måneder, og – 24 selvstændige[7], hvis aktivitet er ophørt i referenceperioden på fire måneder. Beregning af afskedigelser og aktivitetsophør 9. For så vidt angår de 481 afskedigede arbejdstagere i hovedvirksomheden og hos leverandøren, er afskedigelserne blevet beregnet fra datoen for den faktiske afslutning på ansættelseskontrakten eller dennes udløb. 10. For så vidt angår de 24 selvstændige, er datoen for aktivitetsophør blevet fastslået i henhold til national lov, og det er datoen for skatteforpligtelsernes ophør. Støtteberettigede personer 11. Ud over de allerede omhandlede arbejdstagere og selvstændige omfatter de støtteberettigede støttemodtagere 3 arbejdstagere, der blev afskediget før referenceperioden på fire måneder. Disse arbejdstagere blev afskediget efter den generelle meddelelse om de planlagte afskedigelser[8] den 21. juni 2013. Der kan etableres en klar årsagssammenhæng til den begivenhed, som udløste afskedigelserne i referenceperioden. 12. Det samlede antal støtteberettigede støttemodtagere er på 508. Sammenhæng mellem afskedigelserne og den globale finansielle og økonomiske krise som omhandlet i forordning (EF) nr. 546/2009 13. For at fastslå, at der findes en sammenhæng mellem afskedigelserne, aktivitetsophør og den globale finansielle og økonomiske krise, der er omhandlet i forordning (EF) nr. 546/2009, anfører Grækenland, at den græske økonomi for sjette år i træk (2008-2013) befinder sig i en dyb recession. Ifølge ELSTAT, som er den græske statistikmyndighed, er det græske BNP siden 2008 faldet med 25 %, det offentlige forbrug med 21 % og det private forbrug med 32,3 %, mens arbejdsløsheden steg med 20,6 %. 14. Desuden har nedgangen i BNP udvidet kløften mellem det græske BNP pr. indbygger og BNP pr. indbygger i EU, og dermed er det fremskridt hen imod økonomisk konvergens, som har fundet sted i Grækenland i perioden 1995-2007, gået tabt. 15. Desuden traf den græske regering i 2008 upopulære foranstaltninger, som f.eks. stigende skatteindtægter, for at behandle problemet med udenlandske gældsbetalinger, hvilket strømlinede de offentlige udgifter og sænkede de offentligt ansattes lønninger. Lønningerne i den private sektor har også været faldende i et forsøg på at øge den græske økonomis konkurrenceevne. Siden 2008 har tusindvis af virksomheder indstillet deres aktivitet og lukket, hvilket medførte afskedigelser, og tusindvis af selvstændige har indstillet deres aktivitet, hvilket har bidraget til den stærke stigning i arbejdsløsheden. Den umiddelbare virkning af de reducerede indtægter var et fald i forbruget. 16. I 2009 fulgte nedgangen i det private forbrug i Grækenland samme negative tendens som for EU-27. I 2010 og 2011 var der et opsving i det private forbrug for EU-27, efterfulgt af et fald i 2012. Det private forbrug i Grækenland har været faldende siden begyndelsen af den finansielle og økonomiske krise, og tallene er blevet forværret hvert år. Det private forbrug (procentvis ændring i forhold til foregående år) || 2008 || 2009 || 2010 || 2011 || 2012 EU- 27 || 0,44 || -1,67 || 1,04 || 0,26 || -0,74 Grækenland || 4,67 || -1,91 || -6,39 || -7,91 || -9,07 17. Ifølge ELSTATs rapport om husstandsindkomst og levevilkår lå 23 % af grækerne under fattigdomsgrænsen[9] i 2012. Begivenheder, der gav anledning til afskedigelserne og til aktivitetsophør 18. Ifølge de græske myndigheder var der hovedsagelig tre begivenheder, der gav anledning til afskedigelserne: 1) Nedgangen i den disponible husstandsindkomst - som følge af en øget skattebyrde, faldende lønninger (både for private og offentlige ansatte) og stigende beskæftigelse – hvilket førte til et voldsomt fald i købekraften, 2) forsinkede betalinger fra de fleste af Nutriarts kunder og 3) en drastisk tilbagegang i långivningen til virksomheder og enkeltpersoner som følge af de græske bankers likviditetsmangel. 19. Nutriart opstod i 2008 som et resultat af overtagelsen og sammenlægningen af tre virksomheder: Katselis Ch. Sons S.A. (en producent af bagværk), Elvipet S.A. (specialiseret i frosne bageriprodukter til cateringvirksomheder) og Allatini S.A (en virksomhed, der blev etableret i 1836, og som er kendt for sit førsteklasses mel). Siden da har Nutriart produceret bagværk og kager, som f.eks. brød af en række frø, grissini, boller og muffins, palmekager, croissanter, osv. til endeligt forbrug og frosset og konserveret dej til cateringvirksomheder. 20. På grund af den faldende købekraft hos de græske husstande efter tilbagegangen i den græske økonomi siden begyndelsen af den økonomiske og finansielle krise, styrtdykkede efterspørgslen efter andre produkter end basisvarerne. Navnlig efterspørgslen efter søde brødprodukter og wienerbrød faldt med 41 % i 2013 i forhold til 2008. Dette fald i efterspørgslen havde en direkte indvirkning på omsætningen hos Nutriart, som faldt fra 79,25 mio. EUR i 2010 til 38,32 mio. EUR i 2011 og yderligere til 20,23 mio. EUR i 2012. I 2013 (januar til maj) var virksomhedens samlede omsætning på kun 5,49 mio. EUR. 21. En anden konsekvens af recessionen i den græske økonomi var de omsiggribende forsinkelser i betalingerne. De fleste af Nutriarts kunder udsatte forfaldsdatoen for regninger fra 120 til 240 dage, hvilket førte til en likviditetsmangel hos Nutriart. 22. For at afhjælpe likviditetsmanglen søgte Nutriart forgæves om økonomisk støtte fra banker. Ifølge Bank of Greece har den årlige vækstrate for udlån til husholdninger og virksomheder (undtagen i finansielle virksomheder) været negativ siden 2010 på grund af likviditetsmangel hos de græske banker. 23. Omsætningsnedgangen, der var en følge af faldet i forbruget, kombineret med de forsinkede betalinger og ubetalte regninger sammen med kreditstramningen forhindrede Nutriart i at finde en løsning og medførte til sidst, at virksomheden indgav konkursbegæring og de deraf følgende afskedigelser. Afskedigelsernes forventede virkning på økonomien på lokalt, regionalt og nationalt plan og på beskæftigelsen. 24. Afskedigelserne fandt sted i Attika (60 %) og i Centralmakedonien (40 %). De græske myndigheder fremfører, at afskedigelserne i Nutriart yderligere vil forværre arbejdsløshedssituationen, som allerede er blevet forværret på grund af den økonomiske og finansielle krise, og situationen synes at være særligt sårbar i begge regioner. I fjerde kvartal af 2013 lå arbejdsløshedsprocenten i Attika på 28,2 %, mens den i Centralmakedonien var på 30,3 %[10]. Desuden er der mangel på jobtilbud i begge områder sammenlignet med det store antal jobsøgende. Følgelig har mere end 70 % af de arbejdsløse været arbejdsløse i mere end 12 måneder. I Centralmakedonien er situationen for unge jobsøgende særlig dramatisk, da ungdomsarbejdsløsheden er på 60,4 %. 25. Som følge af virksomhedskonkurserne, f.eks. Nutriart S.A., er der inden for fremstillingsindustrien i den græske økonomi tale om en desinvesteringsproces, (dvs. at industrien mister produktionskapacitet). Ifølge OECD faldt de faste brutto­investeringer[11] med 20 % i perioden 2008-2013. Afskedigelserne hos Nutriart vil øge antallet af jobsøgende på det geografiske område, samtidig med at den tabte produktionskapacitet i forbindelse med virksomhedens konkurs vil reducere antallet af ledige stillinger. Således kan afskedigelserne anses for at have en alvorlig negativ indvirkning på den regionale og lokale økonomi. 26. Desuden tegner Attika sig for 43 % af det græske BNP, derfor når virkningen af lukningen af virksomheder, der er hjemmehørende i denne region, ud til hele den græske økonomi. Modtagere, der er tiltænkt støtte, og de foreslåede aktioner Modtagere, der er tiltænkt støtte 27. Fordelingen af de arbejdstagere og selvstændige, der er tiltænkt støtte, på køn, nationalitet og aldersgruppe er som følger: Kategori || Antal modtagere, der er tiltænkt støtte Køn: || Mænd: || 337 || (66,34 %) || Kvinder: || 171 || (33,66 %) Nationalitet: || EU-borgere: || 501 || (98,62 %) || Ikke-EU-borgere: || 7 || (1,38 %) Aldersgruppe: || 15-24-årige || 1 || (0,20 %) || 25-29-årige || 27 || (5,31 %) || 30-54-årige || 439 || (86,42 %) || 55-64-årige || 41 || (8,07 %) || Over 64 år: || 0 || (0,00 %) 28. Det anslåede antal arbejdstagere og selvstændige, der forventes at deltage i foranstaltningerne er på 508. 29. De græske myndigheder vil yde individualiserede tilbud, der medfinansieres af EGF, til op til 505 unge, som ikke er i beskæftigelse eller under uddannelse, og som er under 30 år på tidspunktet for ansøgningens indgivelse, eftersom alle afskedigelser, der er omhandlet i punkt 8, optræder i NUTS 2-regionerne Centralmakedonien (EL12) og Attika (EL30) og er støtteberettigede i henhold til ungdoms­beskæftigelsesinitiativet. 30. Det samlede anslåede antal modtagere, der var tiltænkt støtte, og som forventes at deltage i foranstaltningerne, herunder unge, som ikke er i beskæftigelse eller under uddannelse, er derfor på 1 013. De foreslåede foranstaltningers støtteberettigelse: 31. De individualiserede tilbud, der gives til afskedigede arbejdstagere, selvstændige, hvis aktivitet er ophørt, og unge, som ikke er i beskæftigelse eller under uddannelse, består af følgende foranstaltninger, som i kombination udgør en samordnet pakke af individualiserede tilbud. – Erhvervsvejledning: Denne ledsageforanstaltning, som vil blive tilbudt til alle deltagere, omfatter følgende faser: 1. Information rettet til unge, som ikke er i beskæftigelse eller under uddannelse. I modsætning til de 508 arbejdstagere, der er tiltænkt støtte, som allerede er blevet identificeret (Nutriarts tidligere ansatte, leverandører og producenter i efterfølgende produktionsled), er gruppen af unge, som ikke er i beskæftigelse eller under uddannelse, og som er tiltænkt støtte, endnu ikke indkredset. Blandt andre kriterier for udvælgelsen af de unge, som ikke er i beskæftigelse eller under uddannelse, har de græske myndigheder til hensigt at anvende interessetilkendegivelser. Til dette formål agter de at iværksætte oplysningskampagner rettet specifikt mod unge, som ikke er i beskæftigelse eller under uddannelse. 2. Tilmelding og registrering. Den første foranstaltning, der gennemføres for alle deltagere (arbejdstagere og unge, som ikke er i beskæftigelse eller under uddannelse), omfatter oplysninger om eksisterende tjenester og uddannelses­programmer og om kompetence- og uddannelseskrav. 3. Evaluering af kompetencer og udarbejdelsen af et personligt og erhvervsmæssigt dossier. Denne foranstaltning skal hjælpe arbejdstagerne og unge, som ikke er i beskæftigelse eller under uddannelse, med at udpege deres egne kompetencer og muligheder i forhold til deres egne interesser og udarbejde en realistisk karriereplan. Evalueringen af kompetencer, som indebærer intensiv og personlig rådgivning, er struktureret som et forløb, der består af forskellige faser, i løbet af hvilke arbejdstageren og rådgiveren arbejder med en problemstilling (f.eks. muligheder, interesser, analyse af motivation og forventninger, hindringer osv.). Som følge af disse evalueringer udarbejdes der et personligt og erhvervsmæssigt dossier, der indeholder et resumé af deltagerens kompetencer, den pågældendes individuelle plan og en handlingsplan. 4. Støtte til jobsøgning og erhvervsvejledning. Der er bl.a. tale om: 1) uddannelse i horisontale spørgsmål, som f.eks. udvikling af sociale færdigheder, tilpasning til nye situationer, beslutningstagning, 2) hjælp til jobsøgning, herunder oplysninger om ledige job, aktiv undersøgelse af lokale og regionale beskæftigelsesmuligheder, jobsøgningsteknikker og uddannelse i udarbejdelse af CV'er og følgebreve og i, hvordan man forbereder sig til et jobinterview, 3) erhvervsvejledning: rådgiverne yder erhvervsvejledning til afskedigede arbejdstagere og vejleder dem i retning af bestemte jobtilbud. 5. Beskæftigelsesvejledning. Rådgiverne vil også ledsage arbejdstagerne og de unge, som ikke er i beskæftigelse eller under uddannelse, under gennem­førelsen af deres uddannelsesforløb og de individuelle planer om at vende tilbage til beskæftigelse. 6. Tilsyn. Denne foranstaltning giver mulighed for at følge deltagerne i løbet af seks måneder efter afslutningen af foranstaltningernes gennemførelse. – Uddannelse, omskoling og erhvervsuddannelse. Denne foranstaltning består i erhvervsuddannelseskurser til arbejdstagere og unge, som ikke er i beskæftigelse eller under uddannelse; kurserne svarer til de under erhvervsvejledningsfasen fastsatte behov og finder sted inden for områder og sektorer med gode fremtidsudsigter og imødekommer de anerkendte behov på arbejdsmarkedet. Udannelseskurserne kan også suppleres med praktikophold. – Specifikke rådgivningstjenester til iværksættelse og udvikling af et "væksthus". Det vil bestå i specifikke rådgivningstjenester til iværksættelse og have fokus på mindre traditionelle virksomheder og på udviklingen af et "væksthus". "Væksthuset" er en struktur, der vil give mere specifikke og omfattende former for rådgivning ved at fremme en eller flere klynger af nye virksomheder, som er indbyrdes forbundet, og som gør det muligt for deltagerne at være med i netværksarbejde og således handle i fællesskab i et erhvervsmiljø (en fælles og mere effektiv problemløsning, udveksling af erfaringer og god praksis, osv.). Formålet med denne struktur er at støtte de iværksættere, hvis virksomheder er mindre traditionelle, således at de kan drage større fordel af anvendelsen af nye teknologier og mere innovative fremgangsmåder, osv. Deltagere, der er interesserede i at etablere en virksomhed, vil få generel støtte og rådgivning i forbindelse med iværksættelse inden for rammerne af erhvervsvejlednings­foranstaltningen. Det anslås, at ca. 150 deltagere i møderne om vejledning i virksomhedsetablering har en forretningsidé, der er moden nok til, at man kan etablere en virksomhed, men ikke alle vil blive foreslået til "væksthuset", da denne struktur er beregnet til innovative forretningsmodeller. – Støtte til virksomhedsetablering: Arbejdstagere eller unge, som ikke er i beskæftigelse eller under uddannelse, og som etablerer deres egen virksomhed, modtager op til 15 000 EUR som bidrag til dækning af etablerings­omkostninger. I Grækenland er et af de største problemer, som iværksættere står over for, når de etablerer en virksomhed, adgangen til finansiering. Bankerne giver afslag på de fleste ansøgninger om lån som følge af likviditetsmangel. Denne foranstaltning har til formål at fremme iværksættelse gennem finansiel støtte. – Tilskud til jobsøgning. For at dække de udgifter, der påløber i forbindelse med deltagelse i erhvervsvejledningsforanstaltningen, modtager støttemodtagerne 50 EUR pr. deltagelsesdag. Mens der er under uddannelse, vil tilskuddet være på 7,5 EUR pr. time. – Mobilitetstilskud: Arbejdstagere eller unge, som ikke er i beskæftigelse eller under uddannelse, og som accepterer et arbejde, der indebærer bopælsændring, modtager et engangsbeløb på 2 000 EUR til dækning af de relevante udgifter. 32. De foreslåede aktioner, som her er beskrevet, udgør aktive arbejdsmarkeds­foranstaltninger, som falder ind under de støtteberettigede foranstaltninger, der er fastlagt i artikel 7 i EGF-forordningen. Disse foranstaltninger erstatter ikke passive socialsikringsforanstaltninger. 33. De græske myndigheder har bekræftet, at ingen af disse aktiviteter hører ind under virksomhedernes ansvarsområde i medfør af national lov eller kollektive aftaler. Budgetoverslag 34. De anslåede samlede omkostninger er på 10 160 000 EUR og omfatter udgifterne til de individualiserede tilbud på 9 950 000 EUR og udgifter til forberedende arbejde, forvaltning, oplysning, offentlig omtale, kontrol- og rapporteringsaktiviteter på 210 000 EUR. 35. Der anmodes om økonomisk EGF-støtte på i alt 6 096 000 EUR (60 % af de samlede omkostninger). Foranstaltninger || Forventet antal deltagere || Skønsmæssigt anslåede omkostninger pr. deltager (i EUR) (*) || Samlede anslåede udgifter (i EUR) (**) Individualiserede tilbud (foranstaltninger i henhold til artikel 7, stk. 1, litra a), og c), i EGF-forordningen) Erhvervsvejledning (Erhvervsmæssig rådgivning) || 1 013 || 1 246 || 1 262 500 Uddannelse, omskoling og erhvervsuddannelse || 1 013 || 2 962 || 3 000 000 Specifikke rådgivningstjenester med henblik på iværksættelse og udvikling af et "væksthus" || 70 || 2 500 || 175 000 Støtte til virksomhedsetablering (Tilskud til selvstændige) || 150 || 15 000 || 2 250 000 Subtotal (a): || – || 6 687 500 (67,21 %) Tilskud og incitamenter (Foranstaltninger i henhold til artikel 7, stk. 1, litra b), i EGF-forordningen): Tilskud til jobsøgning || 1 013 || 3 023 || 3 062 500 Mobilitetstilskud || 100 || 2 000 || 200 000 Subtotal (b): || – || 3 262 500 (32,79 %) Forberedende arbejde, forvaltning, oplysning, offentlig omtale og kontrolaktiviteter: 1 Forberedende arbejde || – || 40 000 2 Forvaltning || – || 40 000 3 Oplysning og offentlig omtale || – || 100 000 4 Kontrol og rapportering || – || 30 000 Subtotal (c): || – || 210 000 (2,07 %) Samlede omkostninger (a + b + c): || – || 10 160 000 EGF-støtte (60 % af de samlede udgifter) || – || 6 096 000 (*) For at undgå decimaler er de anslåede udgifter pr. arbejdstager afrundet. Afrundingen har dog ingen indvirkning på de samlede udgifter for den enkelte foranstaltning, der forbliver som i den græske ansøgning. (**) Regnestykket går ikke op på grund af afrunding. 36. Udgifterne til de foranstaltninger, der er identificeret i ovenstående tabel som foranstaltninger i henhold til artikel 7, stk. 1, litra b), i EGF-forordningen, overstiger ikke 35 % af de samlede omkostninger ved den koordinerede pakke af individualiserede tilbud. De græske myndigheder har bekræftet, at disse foranstaltninger er betinget af, at de modtagere, der er tiltænkt støtte, deltager aktivt i jobsøgnings- eller uddannelsesaktiviteter. 37. De græske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager. Periode for udgifternes støtteberettigelse 38. De græske myndigheder begyndte at yde individualiserede tilbud til de modtagere, der var tiltænkt støtte, den 30. april 2014. Udgifterne til de foranstaltninger, der er omhandlet i punkt 31, skal derfor være støtteberettigede til økonomisk EGF-støtte fra den 30. april 2014 til den 30. april 2016. 39. De græske myndigheder påtog sig den administrative udgift, der skal gennemføre EGF, den 31. marts 2014. Udgifterne til det forberedende arbejde, forvaltning, oplysning, offentlig omtale og kontrolaktiviteter skal derfor være støtteberettigede til økonomisk EGF-støtte fra den 31. marts 2014 til den 31. oktober 2016. Komplementaritet med de foranstaltninger, der finansieres af nationale midler eller EU-midler 40. De græske myndigheder har tilkendegivet, at den økonomiske EGF-støtte ikke erstatter foranstaltninger, der er obligatoriske for de berørte virksomheder i kraft af national lov eller kollektive aftaler. 41. Kilden til den nationale forfinansiering eller medfinansiering er det offentlige investeringsprogram under ministeriet for udvikling. 42. De græske myndigheder har anført, at de ovenfor beskrevne foranstaltninger, der modtager økonomisk EGF-støtte, ikke samtidig modtager støtte fra andre af Unionens finansielle instrumenter. Fremgangsmåder ved høringen af de personer, der er tiltænkt støtte, eller disses repræsentanter eller arbejdsmarkedets parter samt lokale og regionale myndigheder 43. De græske myndigheder har tilkendegivet, at den samordnede pakke af individualiserede tilbud er blevet udarbejdet i samråd med repræsentanterne for de modtagere, der var tiltænkt støtte, og fagforeningen GSEE[12] samt Helenic Condederation of Enterprises. I december 2013 blev den foreslåede ansøgning drøftet ved en række møder med arbejdsmarkedets parter, som var blevet hørt i forbindelse med forskellige spørgsmål vedrørende indholdet af den integrerede pakke af foranstaltninger. Forvaltnings- og kontrolsystemer 44. Ansøgningen indeholder en detaljeret beskrivelse af forvaltnings- og kontrol­systemerne og fastlægger de involverede organers ansvarsområder. Grækenland har meddelt Kommissionen, at den finansielle støtte vil blive forvaltet og kontrolleret af de samme organer, som forvalter og kontrollerer Den Europæiske Socialfond i Grækenland. Myndigheden for koordinering og overvågning af ESF-aktioner (EYSEKT) vil fungere som forvaltningsmyndighed og EDEL (udvalg for finansiel revision) som kontrolmyndighed. Tilsagn afgivet af den pågældende medlemsstat 45. De græske myndigheder har givet alle nødvendige garantier med hensyn til følgende: – Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. – Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. – Nutriart S.A. har opfyldt sine retlige forpligtelser i forbindelse med afskedigelser og har sørget for sine arbejdstagere i overensstemmelse hermed. – Nutriart S.A. indgav konkursbegæring og den relevante retslige afgørelse forventes i efteråret 2014; Nutriart agter ikke at genoptage driften derefter. – De påtænkte foranstaltninger vil støtte de enkelte arbejdstagere og vil ikke tjene til omlægning af virksomheder eller sektorer. – De foreslåede foranstaltninger modtager ikke finansiel støtte fra andre EU-fonde eller fra finansielle instrumenter, og dobbeltfinansiering vil blive undgået. – De foreslåede foranstaltninger supplerer de foranstaltninger, der finansieres af strukturfondene. – Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 46. EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020[13]. 47. Efter at have gennemgået ansøgningen for så vidt angår de betingelser, der er fastsat i artikel 13, stk. 1, i EGF-forordningen, og under hensyntagen til antallet af modtagere, der var tiltænkt støtte, de foreslåede foranstaltninger og de forventede omkostninger, foreslår Kommissionen at anvende EGF til et beløb på 6 096 000 EUR, hvilket svarer til 60 % af de samlede udgifter til de foreslåede foranstaltninger for at kunne yde et finansielt bidrag til ansøgningen. 48. Den planlagte afgørelse om at anvende EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[14]. Tilhørende dokumenter 49. Samtidig med at Kommissionen forelægger forslaget til en afgørelse om at anvende EGF, forelægger den et forslag for Europa-Parlamentet og Rådet om overførsel til de relevante budgetposter af et beløb på 6 096 000 EUR. 50. Samtidig med at Kommissionen vedtager et forslag til en afgørelse om at anvende EGF, vedtager Kommissionen ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at anvende EGF. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionnelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2014/001 EL/Nutriart) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1309/2013 af 17. december 2013 af 17. december 2013 om Den Europæiske Fond for Tilpasning til Globaliseringen (2014-2020) og om ophævelse af forordning (EF) nr. 1927/2006[15], særlig artikel 15, stk. 4, under henvisning til forslag fra Europa-Kommissionen, efter proceduren i henhold til punkt 13 i den interinstitutionnelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[16], og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde støtte til arbejdstagere, der er blevet afskediget, og selvstændige, hvis aktivitet er ophørt, som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den internationale finansielle og økonomiske krise som omhandlet i forordning (EF) nr. 546/2009[17], eller som følge af en ny global finansiel og økonomisk krise, og hjælpe arbejdstagerne med at vende tilbage til arbejdsmarkedet. (2) EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020[18]. (3) Grækenland indgav den 5. februar 2014 en ansøgning om anvendelse af EGF i forbindelse med afskedigelser i virksomheden Nutriart S.A. og hos 25 leverandører og producenter i efterfølgende produktionsled: AR.ZIGAS & SIA og 24 selvstændige, hvis aktivitet var ophørt, og som var afhængige af hovedvirksom­heden, og supplerede den med yderligere oplysninger, som fastsat i artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et støttebeløb fra EGF, jf. artikel 13 i forordning (EU) nr. 1309/2013. (4) I henhold til artikel 6, stk. 2, i forordning (EU) nr. 1309/2013 har Grækenland besluttet at yde individualiserede tilbud, der medfinansieres af EGF, også til unge, som ikke er i beskæftigelse eller under uddannelse. (5) Som følge af Grækenlands ansøgning bør EGF derfor mobiliseres til at yde en økonomisk støtte på 6 096 000 EUR — VEDTAGET DENNE AFGØRELSE: Artikel 1 I forbindelse med Den Europæiske Unions almindelige budget for regnskabsåret 2014 stilles der et beløb til rådighed fra EGF på 6 096 150 EUR i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 347 af 20.12.2013, s. 855. [2] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE (rev.2) og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). [3] I overensstemmelse med artikel 3, stk. 3, i forordning (EF) nr. 1927/2006. [4] Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE (rev.2) og om ændring af Rådets forordning (EØF) nr. 3037/90 og visse EF-forordninger om bestemte statistiske områder (EUT L 393 af 30.12.2006, s. 1). [5] Kommissionens forordning (EU) nr. 1046/2012 af 8. november 2012 om gennemførelse af Europa-Parlamentets og Rådets forordning (EF) nr. 1059/2003 om indførelse af en fælles nomenklatur for regionale enheder (NUTS) for så vidt angår indberetningen af tidsrækker for den nye regionale opdeling (EUT L 310 af 9.11.2012, s. 34). [6] Jf. artikel EGF-forordningens artikel 18, stk. 3, litra a). [7] Jf. artikel EGF-forordningens artikel 3, litra b). [8] Nutriart S.A. indgav konkursbegæring den 21. juni 2013. [9] I Grækenland er fattigdomsgrænsen på 5 508 EUR pr. år pr. person (for fysiske personer) og 11 986 EUR for husholdninger bestående af to voksne og to børn op til 14 år. [10] Kilde: ELSTAT. Fjerde kvartal af 2013, undersøgelse af arbejdsstyrken [11] Faste bruttoinvesteringer (GFCF) defineres i nationalregnskabet som anskaffelser minus afhændelser af producerede faste aktiver, dvs. aktiver beregnet til brug i produktionen af andre varer og tjenester i en periode på mere end et år. [12] GSEE (Det græske arbejdstagerforbund). [13] EUT L 347 af 20.12.2013, s. 884. [14] EUT C 373 af 20.12.2013, s. 1. [15] EUT L 347 af 20.12.2013, s. 855. [16] EUT C 373 af 20.12.2013, s. 1. [17] EUT L 167 af 29.6.2009, s. 26. [18] EUT L 347 af 20.12.2013, s. 884.